Document ID: /roh_data/filtered/fineweb-2-filterrobots_roh.jsonl.gz/43973

Quest onn flureschan ils fains in'emna pli baud che usità. En regiuns bassas sco la Val dal Rain, enturn il Lai da Genevra ed en il Tessin, po la concentraziun da pollens esser ferma. Quai communitgescha il Center d'allergias Svizra. In dals motivs perquai saja las temperaturas chaudas e ch'igl ha bler sulegl.
L'allergia sin fains saja la pli derasada en Svizra. Radund 70% u 1,2 milliuns Svizras e Svizzers reageschian cun strucca da fain sin ils pollens da fain. En muntogna saja la situaziun anc supportabla. En autezzas sur 1'500 meters flureschian ils fains pir en 3 fin 4 emnas, scriva il center d'allergias.